 Waxa kaloo uu sheegay in aanay xukunka talada dalka iyo nabadgalyadiisa toona waxba iska beddeli doonin haddii doorashadu ku dhiciwaydo 26-ka June, isla markaana sifo sharci ah ay ku joogi doonaan Madaxweynaha iyo xukuumaddiisuba, waxaannu yidhi, Cid walba sida muuqata ee Komishanku soo sheegeen doorashadii dib bay u dhacaysaa, xisbiga KULMIYE wuxuu u xaqiijinayaa shacabka reer Somaliland oo uu u ballanqaadayaa 26-ka June in qaranku sidiisa ahaanayo oo aan wax khalkhal iyo dhibaato ahi ku dhacayn Ilaahay idinkii, annaga iyo xukuumaddana xil baa naga saaran oo waatii nalagu doortay ee dalka khalkhal la gelinmaayo, ninna nin cabudhinmaayo ee distoorka iyo sharciga ayaa sidaa dhigaya, haddii 26-ka June doorasho dhiciwaydo dawladdu way jiraysaa, Madaxweynuhuna wuu sii joogayaa, xoog iyo khalad ku fadhimaayo ee sharci iyo distoor buu ku joogayaa, sharciga cid ka waynina ma jirto, KULMIYE-na distoorka ayuun buu ilaalinayaa ee cidna ku xad-gudbimayno ee nin walba iyo mucaaradka xaqooda ayaanu siinaynaa, laakiin laga ogolaanmaayo sharciga ayaan duminayaa. 